Den første undtagelse for beskatning hører under den såkaldte “personaleplejefritagelsesregel”. Reglen gælder goder uden væsentlig økonomisk værdi, samtidig med at godet/goderne er tilgængelige for alle medarbejdere på arbejdspladsen. Det kan for eksempel være en kaffeordning eller et motionsrum på arbejdspladsen. Kendetegnende for goder omfattet af denne regel er, at det vil være svært at opgøre en bestemt værdi for den enkelte medarbejder.